**A 18. sorszámú Epidemiológiai szakápoló megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 723 04

1.2. Szakképesítés–ráépülés megnevezése: Epidemiológiai szakápoló

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 600–800

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 55 723 01 Ápoló szakképesítés, 55 723 02 Csecsemő és gyermekápoló (bővebben a 7. Egyebek fejezetben)

2.3. Előírt gyakorlat: 2 év ápolói, csecsemő és gyermekápoló munkakörben eltöltött gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés–ráépüléssel betölthető munkakör(ök)** |
|  | 3.1.2. | 3311 | Ápoló, szakápoló | Szakápoló |
|  | 3.1.3. | Epidemiológiai szakápoló |

3.2. A szakképesítés–ráépülés munkaterületének rövid leírása:

Az epidemiológiai szakápoló az ápolási folyamatok, beavatkozások előírásainak, a higiénés követelményeknek megfelelő szemléletét képviseli. Tevékenysége az egészségügyi ellátórendszer valamennyi szintjére kiterjed. Az egészségügyi ellátással összefüggő fertőzések, járványok megelőzésével, felismerésével, azonosításával, felszámolásával foglalkozik.

A szakképesítés–ráépüléssel rendelkező képes:

– alkalmazni a betegbiztonságot segítő programokat, irányelveket, protokollokat, standardokat

– információt gyűjteni a felügyelő tevékenysége alá tartozó betegekről

– ellenőrizni a beavatkozások higiénés körülményeit, a megfelelő eszközhasználatot, izolációs technikákat

– ellenőrizni az alapápolási tevékenységek higiénés körülményeit

– ellenőrizni a betegosztályok, kezelők, vizsgálók takarítottságát és higiénés állapotát

– részt venni a nosocomiális surveillance tevékenységben

– szakszerűen mintát venni a mikrobiológiai vizsgálatokhoz

– kapcsolatot tartani a népegészségügyi szakigazgatási szervekkel és mikrobiológiai laboratóriumokkal

– nyilvántartást vezetni és adatot szolgáltatni tevékenységéről

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 720 01 | Egészségügyi gyakorlatvezető | szakképesítés–ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés–ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosítószáma** | **megnevezése** |
| 4.3. | 11134–16 | Epidemiológiai szakápolás |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés–ráépülés szakmai követelménymoduljainak** |
| 5.2.2. | **azonosítószáma** | **megnevezése** | **a modulzáró vizsga vizsgatevékenysége** |
| 5.2.3. | 11134–16 | Epidemiológiai szakápolás | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre (2) értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Epidemiológiai szakápolási feladatok

A vizsgafeladat ismertetése: A feladatleírásnak megfelelően az egészségügyi ellátással összefüggő fertőzések felismerése a kórlapok alapján, szükséges intézkedések meghatározása, beavatkozások megtekintése, higiénés szempontból történő értékelése. Esetismertetések elemzése, intézkedések meghatározása.

A vizsgafeladat időtartama: 20 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése: Mikrobiológiai, járványtani ismeretek, infekciókontroll, szakmai előírások az epidemiológia területén.

A vizsgafeladat ismertetése: Központilag összeállított feladatsor, amely a 4. Szakmai követelmények fejezetben megadott követelménymodulokhoz tartozó témakörök mindegyikét tartalmazzák

A vizsgafeladat időtartama: 90 perc

A vizsgafeladat értékelési súlyaránya: 30%

5.3.3. Szóbeli vizsgatevékenység

A vizsgafeladat megnevezése: Mikrobiológiai, járványtani ismeretek, infekciókontroll, szakmai előírások az epidemiológia területén.

A vizsgafeladat ismertetése: Központilag összeállított feladatsor, amely a 4. Szakmai követelmények fejezetben megadott követelménymodulokhoz tartozó témakörök mindegyikét tartalmazzák

A vizsgafeladat időtartama: 30 perc

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges****eszközök minimumát meghatározó eszköz– és felszerelési jegyzék** |
| 6.2. | Dokumentáció– és archiválás eszközei |
| 6.3. | Oktatástechnikai eszközök (tábla, projektor, számítógép) |
| 6.4. | Elméleti oktatáshoz és a demonstrációs gyakorlatokhoz oktatóhelyiség  |
| 6.5. | Számítógép  |
| 6.6. | Internet  |
| 6.7. | Beteg nyilvántartási program (gyakorló program) |

**7. EGYEBEK**

7.1. Szakmai előképzettség: A 2.2. alpontban feltüntetett szakmai előképzettségen túl, szakmai előképzettségnek kell tekinteni az ápolás és betegellátás alap és mesterképzési szakokon szerzett ápolói, szülésznői szakképzettségeket.

7.2. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara